Un zbor al United Airlines care se îndrepta spre Japonia a aterizat în siguranţă joi pe aeroportul internaţional din Los Angeles, după ce a pierdut un pneu în aer după decolarea din San Francisco, a anunţat transportatorul într-un comunicat, relatează Reuters.
United a precizat că face demersuri pentru ca o nouă aeronavă să continue călătoria.
La bordul avionului de tip Boeing B777-200 se aflau 249 de persoane.
Incidentul se adaugă şirului de evenimente în care au fost implicate în ultima vreme aeronavele Boeing.
La 5 ianuarie, o aeronavă nouă de tip 737 MAX 9 a operatorului Alaska Airlines a pierdut un panou de uşă în timp ce zbura la o altitudine de 4.877 de metri.
Administraţia Federală pentru Aviaţie (FAA) a declarat că auditul producţiei avioanelor 737 MAX de la Boeing şi de la furnizorul Spirit AeroSystems a identificat mai multe cazuri în care companiile nu au respectat cerinţele de control al calităţii.
BREAKING: United Airlines Boeing 777 loses tire while taking off from San Francisco, crushing cars on the ground pic.twitter.com/uXpHuFdzul
— BNO News (@BNONews) March 7, 2024